**ΠΡΟΣΚΛΗΣΗ ΣΥΜΜΕΤΟΧΗΣ ΣΤΟ ΔΙΗΜΕΡΟ ΕΠΙΜΟΡΦΩΤΙΚΟ ΣΕΜΙΝΑΡΙΟ ΜΕ ΘΕΜΑ: «ΠΑΡΑΚΤΙΑ ΖΩΝΗ Π.Ε. ΘΕΣΠΡΩΤΙΑΣ - ΙΧΘΥΟΚΑΛΛΙΕΡΓΕΙΕΣ – ΑΕΙΦΟΡΟΣ ΑΝΑΠΤΥΞΗ»**

**ΚΕΝΤΡΟ ΕΚΠΑΙΔΕΥΣΗΣ ΓΙΑ ΤΟ ΠΕΡΙΒΑΛΛΟΝ ΚΑΙ ΤΗΝ ΑΕΙΦΟΡΙΑ (Κ.Ε.ΠΕ.Α.) ΦΙΛΙΑΤΩΝ ΘΕΣΠΡΩΤΙΑΣ**

**19-20/11/2022**

Το **Κέντρο Εκπαίδευσης για το Περιβάλλον και την Αειφορία (Κ.Ε.ΠΕ.Α.) Φιλιατών Θεσπρωτίας** προγραμματίζει την υλοποίηση **διήμερου επιμορφωτικού σεμιναρίου** με την οικονομική χορηγία του **Επιμελητηρίου Θεσπρωτίας** και του **Συλλόγου Ιχθυοκαλλιεργειών Θεσπρωτίας**. Το σεμινάριο, με θέμα: **«Παράκτια Ζώνη Π.Ε. Θεσπρωτίας -Ιχθυοκαλλιέργειες – Αειφόρος Ανάπτυξη»**, διοργανώνεται σε συνεργασία με τα Κ.Ε.ΠΕ.Α. Πραμάντων Ιωαννίνων, Βελβεντού - Σιάτιστας, Μελίτης Φλώρινας και Καστοριάς και απευθύνεται σε εκπαιδευτικούς των Περιφερειακών Ενοτήτων Ιωαννίνων, Κοζάνης, Φλώρινας, Καστοριάς και Γρεβενών.

Στους εκπαιδευτικούς που θα συμμετάσχουν στο σεμινάριο παρέχονται:

* **Μία (1) διανυκτέρευση σε μονόκλινο δωμάτιο**, **πρωινό** και **δύο (2) γεύματα** (ένα την ημέρα άφιξης στην Ηγουμενίτσα και ένα την ημέρα αναχώρησης),
* **Δωρεάν** **μετακίνηση από τον τόπο διαμονής των εκπαιδευτικών προς την Ηγουμενίτσα και επιστροφή.** Λεωφορείο θα παραλάβει τους/τις συμμετέχοντες/ουσες από κεντρικά σημεία των πρωτευουσών των αντίστοιχων Π.Ε. το Σάββατο το πρωί (19/11/2022) και η επιστροφή θα πραγματοποιηθεί στα ίδια σημεία την Κυριακή το βράδυ (20/11/2022). Περισσότερες πληροφορίες θα αποσταλούν στους/στις ενδιαφερόμενους/ες στο επόμενο χρονικό διάστημα.

**Παρακαλούνται οι εκπαιδευτικοί που επιθυμούν να συμμετάσχουν στο σεμινάριο, να υποβάλουν την αίτησή τους ηλεκτρονικά στο Κ.Ε.ΠΕ.Α. Φιλιατών Θεσπρωτίας, στη διεύθυνση:** **kpefilia@otenet.gr****, έως την Κυριακή 23/10/2022.**

Στην περίπτωση που ο αριθμός των ενδιαφερόμενων εκπαιδευτικών υπερβεί τον προβλεπόμενο (50), η επιλογή των συμμετεχόντων/ουσών στο σεμινάριο θα γίνει από το Κ.Ε.ΠΕ.Α. Φιλιατών Θεσπρωτίας με βάση τη σειρά προτεραιότητας υποβολής της αίτησής τους.

Επισυνάπτεται υπόδειγμα αίτησης.

**ΠΡΟΓΡΑΜΜΑ ΣΕΜΙΝΑΡΙΟΥ**

**Σάββατο 19/11/2022**

**12:00-12:30** Άφιξη στην Ηγουμενίτσα - Τακτοποίηση στο ξενοδοχείο

**12:30-15:00** Αναχώρηση και μετάβαση στην περιοχή Λωρίδα Σαγιάδας - Ενημέρωση από ιχθυολόγους σε ιχθυογενετικό σταθμό και σε μονάδα πάχυνσης

**15:00-17:00** Γεύμα – Ανάπαυλα

**17:00-18:00** Ξενάγηση στον χώρο του Κέντρου Ενημέρωσης Καλαμά από τον Υπεύθυνο Ενημέρωσης, κ. Ανδρέα Μάντο

Ακολουθούν εισηγήσεις από εκπροσώπους:

* της Μονάδας Διαχείρισης Προστατευόμενων Περιοχών Ηπείρου του Οργανισμού Φυσικού Περιβάλλοντος και Κλιματικής Αλλαγής (Ο.ΦΥ.ΠΕ.Κ.Α.), με θεματική «Περιβάλλον και Υδατοκαλλιέργειες»,
* του Τμήματος Αλιείας της Π.Ε. Θεσπρωτίας, με θεματική «Η Υδατοκαλλιέργεια στη Θεσπρωτία»,
* του Συλλόγου Ιχθυοκαλλιεργειών Θεσπρωτίας και του Επιμελητηρίου Θεσπρωτίας, με θεματική «Ανάπτυξη του κλάδου, προοπτικές περαιτέρω ανάπτυξης και επιπτώσεις στην τοπική οικονομία»,
* του Κ.Ε.ΠΕ.Α. Φιλιατών Θεσπρωτίας, με θεματική: «Παράκτια Ζώνη Π.Ε. Θεσπρωτίας» και
* διατροφολόγο, με θεματική: «Αξία ένταξης προϊόντων υδατοκαλλιέργειας στη διατροφή μας».

**Κυριακή, 20/11/2022**

**09:00-12:00** Αναχώρηση με προορισμό τη Γλυκή Θεσπρωτίας – Αχέροντας. Σύντομη περιήγηση – Ενημέρωση για το τοπίο και οικολογικά θέματα

**12:00-13:30** Μετάβαση στην Παραμυθιά - Επίσκεψη στο ιστορικό σχολείο Βούλγαρη και στο παραδοσιακό κέντρο της πόλης - Κατάληξη στο διατηρητέο κτίριο «Ξενώνας Ρίγγα»

**13:30-15:00** Επίσκεψη στο Αρχαιολογικό Μουσείο Ηγουμενίτσας

**15:00-18:30** Γεύμα - Περιήγηση στην Αγορά - Ανασκόπηση, διάλογος

**18:30** Λήξη σεμιναρίου - Αναχώρηση